CELEX: 22012D0138
Language: mt
Date: 2012-07-13 00:00:00
Title: Deċiżjoni tal-Kumitat Konġunt taż-ŻEE Nru 138/2012 tat- 13 ta’ Lulju 2012 li temenda l-Anness XX (Ambjent) tal-Ftehim ŻEE

8.11.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 309/20
               
            DEĊIŻJONI TAL-KUMITAT KONĠUNT TAŻ-ŻEE
      Nru 138/2012
      tat-13 ta’ Lulju 2012
      li temenda l-Anness XX (Ambjent) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XX tal-Ftehim kien emendat bid-Deċiżjoni tal-Kumitat Konġunt taż-ŻEE Nru 117/2012 tal-15 ta’ Ġunju 2012 (1).
               
            
                  (2)
               
               
                  Ir-Regolament tal-Kunsill (UE) Nru 333/2011 tal-31 ta’ Marzu 2011 li jistabbilixxi kriterji li jiddeterminaw meta ċerti tipi ta’ metall skreppjat ma jibqgħux jitqiesu bħala skart skont id-Direttiva 2008/98/KE tal-Parlament Ewropew u tal-Kunsill (2) għandu jiġi inkorporat fil-Ftehim,
               
            ADOTTA DIN ID-DEĊIŻJONI:
      Artikolu 1
      Il-punt li ġej għandu jiddaħħal wara l-punt 32ff (id-Direttiva 2008/98/KE tal-Parlament Ewropew u tal-Kunsill) fl-Anness XX mal-Ftehim:
      
                  “32ffa.
               
               
                  
                     32011 R 0333: Ir-Regolament tal-Kunsill (UE) Nru 333/2011 tal-31 ta’ Marzu 2011 li jistabbilixxi kriterji li jiddeterminaw meta ċerti tipi ta’ metall skreppjat ma jibqgħux jitqiesu bħala skart skont id-Direttiva 2008/98/KE tal-Parlament Ewropew u tal-Kunsill (ĠU L 94, 8.4.2011, p. 2).
                  Għall-finijiet ta’ dan il-Ftehim id-dispożizzjonijiet tar-Regolament jinftiehmu bl-adattament li ġej:
                  Fl-Artikolu 2(e), u fil-punt 6 tad-Dikjarazzjoni ta’ Konformità stipulata fl-Anness III, il-kliem ‘jew it-territorji tal-Istati tal-EFTA’ għandhom jiddaħħlu wara l-kliem ‘it-territorju doganali tal-Unjoni’.”
               
            Artikolu 2
      It-testi tar-Regolament (UE) Nru 333/2011 fil-lingwa Islandiża u dik Norveġiża, li għandhom jiġu ppubblikati fis-Suppliment ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-14 ta’ Lulju 2012, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 126/2012 tat-13 ta’ Lulju 2012 (3) jew tad-Deċiżjoni tal-Kumitat Konġunt taż-ŻEE Nru 136/2012 tat-13 ta’ Lulju 2012 (4), skont liema data tkun l-iżjed tard.
      Artikolu 4
      Din id-Deċiżjoni għandha tiġi ppubblikata fis-Taqsima ŻEE u fis-Suppliment ŻEE ta’ Il-Ġurnal Uffiċjali tal-Unjoni Ewropea.
      
      
         Magħmul fi Brussell, it-13 ta’ Lulju 2012.
         
            
               Għall-Kumitat Konġunt taż-ŻEE
            
            
               Il-President
            
            Atle LEIKVOLL
         
      
      
         (1)  ĠU L 270, 4.10.2012, p. 40.
      
         (2)  ĠU L 94, 8.4.2011, p. 2.
      
         (*)  L-ebda rekwiżiti kostituzzjonali ma huma indikati.
      
         (3)  Ara paġna 4 ta’ dan il-Ġurnal Uffiċjali.
      
         (4)  Ara paġna 17 ta’ dan il-Ġurnal Uffiċjali.